HMPRO กำไรไตรมาส 1 ลด 11% เหลือ 1.26 พันลบ. เซ่นพิษ “โควิด” ฉุดรายได้ค่าเช่าลดฮวบ!
HMPRO กำไรไตรมาส 1 ลด 11% เหลือ 1.26 พันลบ. เซ่นพิษ "โควิด" ฉุดรายได้ค่าเช่าลดฮวบ!
28 เม.ย. 2563

บริษัท โฮม โปรดักส์ เซ็นเตอร์ จำกัด (มหาชน) หรือ HMPRO รายงานผลการดำเนินงานงวดไตรมาส 1/63 มีกำไรสุทธิ ดังนี้

โดยปัจจัยที่ส่งผลให้บริษัทมีกำไรลดลง เนื่องจากรายได้จากสัญญาที่ทำกับลูกค้า ซึ่งเป็นรายได้ที่ประกอบไปด้วยรายได้จากการขายสินค้า และรายได้จากการให้บริการลูกค้า Home Service รวมจำนวน 14,545.58 ล้านบาท ลดลง 951.31 ล้านบาท หรือ 6.14% เป็นผลมาจากการลดลงของยอดขายสาขาเดิมของธุรกิจโฮมโปร เมกาโฮม และโฮมโปรที่ประเทศมาเลเซีย ซึ่งได้รับผลกระทบจากการปิดสาขาในประเทศไทย ตั้งแต่วันที่ 22 มีนาคม 2563 และสาขาในประเทศมาเลเซีย ตั้งแต่วันที่ 18 มีนาคม 2563 เนื่องด้วยสถานการณ์แพร่ระบาดของเชื้อไวรัสโคโรน่า 2019 (COVID-19) อย่างไรก็ตามรายได้จากการให้บริการลูกค้า Home Service ยังคงมีการเติบโต
ด้านรายได้ค่าเช่า จำนวน 382.00 ล้านบาท ลดลง 178.82 ล้านบาท หรือ 31.89% เป็นผลมาจากการปิดสาขาและศูนย์การค้ามาร์เก็ตวิลเลจ โดยบริษัทฯ ได้ลดค่าเช่าให้แก่ผู้เช่า และการยกเลิกการจัดกิจกรรม HomePro Expo ในไตรมาสที่ 1
รวมถึงรายได้อื่น จำนวน 405.71 ล้านบาท ลดลง 89.60 ล้านบาท หรือ 18.09% โดยเป็นผลมาจากการลดลงของการจัดกิจกรรมส่งเสริมการขายร่วมกับคู่ค้าในสาขา และการยกเลิกการจัดกิจกรรมส่งเสริมการขายในงาน HomePro Expo